
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 5P/80/2024 6624202151 12. 07. 2024 JUDr. Lucia Šupenová ECLI:SK:OSLC:2024:6624202151.2
ROZSUDOK V MENE SLOVENSKEJ REPUBLIKY Okresný súd Lučenec pred sudcom JUDr. Luciou Šupenovou vo veci starostlivosti o maloleté deti: A. B., nar. XX.XX.XXXX a C. B., nar. XX.XX.XXXX, t.č. bytom u starej matky - navrhovateľky, v zast. kolíznym opatrovníkom Úradom práce, sociálnych vecí a rodiny Lučenec, deti rodičov: matka D. E., nar. XX.XX.XXXX, trvale bytom: F. G. X, XXX XX H., štátna občianka SR, otec I. B., nar. XX.XX.XXXX, trvale bytom: F. G. X, XXX XX H., štátny občan SR, o návrhu starej matky – navrhovateľky: D. E., nar. XX.XX.XXXX, trvale bytom: F. G. X, XXX XX H., štátna občianka SR, o návrhu o zverenie maloletých detí do náhradnej osobnej starostlivosti starej matky, takto rozhodol: I. Súd m e n í rozsudok Okresného súdu Lučenec, č. k. 15P/13/2023-38 zo dňa 25.08.2023, právoplatného dňa 06.09.2023 tak, že z v e r u j e maloleté deti A. B., nar. XX.XX.XXXX a C. B., nar. XX.XX.XXXX do náhradnej osobnej starostlivosti a výchovy starej matky D. E., nar. XX.XX.XXXX, ktorá je oprávnená maloleté deti zastupovať a spravovať ich majetok. II. Matka j e p o v i n n á prispievať na výživu maloletých detí A. B., nar. XX.XX.XXXX a C. B., nar. XX.XX.XXXX výživným vo výške 30 % zo sumy životného minima na nezaopatrené, neplnoleté dieťa podľa osobitného predpisu, na každé dieťa zvlášť, vždy vopred do 25. dňa, toho ktorého mesiaca na účet Úradu práce, sociálnych vecí a rodiny Lučenec. III. Otec j e p o v i n n ý prispievať na výživu maloletých detí A. B., nar. XX.XX.XXXX a C. B., nar. XX.XX.XXXX výživným vo výške 30 % zo sumy životného minima na nezaopatrené, neplnoleté dieťa podľa osobitného predpisu, na každé dieťa zvlášť, vždy vopred do 25. dňa, toho ktorého mesiaca na účet Úradu práce, sociálnych vecí a rodiny Lučenec. IV. Súd styk rodičov s maloletými deťmi A. B., nar. XX.XX.XXXX a C. B., nar. XX.XX.XXXX n e u p r a v u j e a ponecháva ho na dohode so starou matkou. V. Súd týmto rozsudkom z r u š u j e neodkladné opatrenie nariadené uznesením Okresného súdu Lučenec, č. k. 5P/57/2024-12 zo dňa 25.03.2024. VI. Žiaden z účastníkov n e m á nárok na náhradu trov konania. odôvodnenie: 1. Podľa § 2 ods. 1 Civilného mimosporového poriadku, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak.
2. Podľa § 221 písm. a/ Civilného sporového poriadku, písomné vyhotovenie rozsudku nemusí obsahovať odôvodnenie ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 3. Na pojednávaní súd vyhlásil rozsudok, pričom prítomní účastníci konania sa následne práva podať odvolanie vzdali, čo potvrdili svojimi podpismi na listine, ktorá je súčasťou zápisnice. Z tohto dôvodu súd pri vypracovaní písomného rozsudku postupoval v súlade s dikciou § 221 Civilného sporového poriadku v spojení s ustanovením § 2 ods. 1 Civilného mimosporového poriadku. 4. O trovách konania súd rozhodol podľa § 52 Civilného mimosporového poriadku, žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto rozsudku n i e j e prípustné odvolanie. Podľa § 368 Civilného sporového poriadku, osoba oprávnená podať odvolanie sa môže odvolania vzdať. Vzdať sa odvolania možno len voči súdu, a to až po vyhlásení rozsudku. Podľa § 227 ods. 1 Civilného sporového poriadku, doručený rozsudok, ktorý nemožno napadnúť odvolaním je právoplatný. Podľa § 227 ods. 2 Civilného sporového poriadku, ak proti rozsudku nemožno podať odvolanie je právoplatný doručením. Podľa § 376 ods. 1, ods. 2 Civilného mimosporového poriadku, ak povinný dobrovoľne nesplní, čo mu ukladá vykonateľný exekučný titul, môže oprávnený podať návrh na nariadenie výkonu rozhodnutia. Súd môže nariadiť výkon rozhodnutia aj bez návrhu. Podľa § 63 ods. 1 Exekučného poriadku ak podkladom na exekúciu je exekučný titul, v ktorom sa ukladá povinnosť zaplatiť peňažnú sumu, exekúciu možno vykonať a) zrážkami zo mzdy a z iných príjmov, b) prikázaním pohľadávky, c) predajom hnuteľných vecí, d) predajom cenných papierov, e) predajom nehnuteľnosti, f) predajom podniku, g) príkazom na zadržanie vodičského preukazu.

